section_heading: Povijest
paragraph_text: Prve su dresove kupili u Splitu. U prodaji su bile samo osnovne boje, pa umjesto namjeravane ljubičaste kupili su zelenu. Klub se financirao od ostataka pri destilaciji levande u mjesnoj poljoprivrednoj zadruzi, koje bi mještani ostavili za klub. Zera muteža ostala bi na dnu posude, a do završetka žetve levande skupilo bi se dovoljno levandina ulja iz kojeg se financiralo klub. Klupska je osobitost i što su utakmice i treninge održavali na igralištu oko župne crkve sv. Kuzme i Damjana (43.17043°N, 16.52138°W) koje je oblika slova L, pa se dvojica vratara nisu mogla vidjeti. Dugogodišnja je klupska praksa bila da u momčadi igraju samo Grobjani. Zbog promjena gospodarstvene strukture, uspona turizma, iseljavanja mladeži u Hvar i ina mjesta, a iz već malešnog sela, bilo je sve teže imati igračku bazu samo od mještana. Levanda je unatoče svemu opstala i cijelo se je vrijeme natjecala u Hvarskoj nogometnoj ligi. Tek u bližoj prošlosti došli su i igrači izvana. I danas su možda jedini klub u Hvorskoj nogometnoj ligi koji nema plaćenih igrača s kopna (stanje 22. listopada 2020.). Do danas je klub triput bio prvak Hvara i četiri puta pobjednik Kupa otoka Hvara.